Giovanni Delfino/Mè cheur a l’è na reusa rossa
Artorn

Mè cheur a l’è na reusa rossa 
		

Mè cheur							
a l’è na reusa rossa						
ch’a profuma ‘d boneur					
e la soa porpra a mossa					
bëschìa da un’ongia rossa:					
l’ongia rossa ‘d toa man					
ch’a la sgraffigna pian.					

Mè cheur							
(reusa rossa fiorija),						
s’anrubin-a ‘d boneur						
se l’ujon d’un’avija						
lo fora ‘d gelosìa:						
la gelosìa dl’amor						
l’è la spin-a ‘d na fior.					

Mè cheur							
a l’é na reusa rossa						
ch’a tëm nen ël maleur					
ch’a resist a l’angossa						
versand, a gossa a gossa,					
‘d lacrime profumà						
sui tòrt che il mond ai fa.					

Mè cheur.		

Giovanni Delfino
Leteratura piemontèisa
Poesìa